Giros de tempus

Sos ricos ch'a s'iscena1 fun beninde
giughian sos isprones de Gavoi.
Sos babbos prima e-i sos fizos poi
de dominare sempre fun creinde.

Como sos fizos si che sun fuinde
da sa campagna, ca b'est su bobboi.
Solos arramatende gai e goi
sun finas sa supelbia peldinde.

No agatan giualzu a mes'a pare
e né pastores de chimb'una como,
mancu sos fizos poden sistemare.

Da chi no an cuile né alzola,
po no lis dare né doda né domo
los cojuan cun mastras de iscola.

Su deghe 'e Austu 1976

1S'iscena: al mondo.